Täna on Madisel juba palju parem. Pole palavikku ega midagi. Heast enesetundest annab märku ka see, et toapõrandat pole näha. Vaevalt saavad mänguasjad koristatud, kui Madis pusled, autod, kleepsuraamatud jms laiali tõmbab.  Söök läheb isegi sisse ning energiat jätkub emaga riidlemisekski. Ema pani Madisele aedviljasupi ette ja läks dušši alla. Varsti lendas vannitoa uks lahti ja tigedalt plärtsuv  putukas astus sisse. "EMME! Miks sa mu supi sisse aprikoose panid?!!"  Kohe näha, et laps terve. Kui selgus, et aprikoose siiski pole, siis kannatas süüa küll.